Commemorating a decade of integrated food law in the country, and marking ten years of Food Safety and Standards Authority of India (FSSAI), Prime Minister Shri Narendra Modi in his congratulatory message underscored the ‘need for the Authority to focus on empowering the consumers so that the manufacturers and suppliers of food products become responsive to consumer needs, demands and expectations.’ He further added that ‘safe an, wholesome and hygienic food will create a ‘Swasth Bharat’.
نئی دہلی، 23/ اگست، ملک میں خوراک کے تحفظ اور اس سے متعلقہ قانون کے دس سال مکمل ہونے کے موقع پر نیز خوراک سلامتی اور معیارات اتھارٹی آف انڈیا (ایف ایس ایس اے آئی) کے بھی دس برس مکمل ہونے کے موقع پر وزیراعظم جناب نریندر مودی نے اپنی جانب سے ایک تہنیتی پیغام ارسال کیا ہے، جس میں انہوں نے کہا ہے کہ اتھارٹی کو صارفین کو با اختیار بنانے کے اقدامات کرنے چاہئے تاکہ مینوفیکچررس اور خوردنی اشیا فراہم کرنے والے سپلائر ز، صارفین کی ضروریات ، مطالبات اور توقعات کے تئیں حساس ہو سکیں۔ اپنے پیغام میں وزیر اعظم نے مزید کہا ہے کہ محفوظ بھرپور اور صحت بخش کھانا ہی صحت مند بھارت کی تخلیق کرسکتا ہے اور اسی اصول کو ایف ایس ایس اے آئی کی کوششوں میں کلیدی حیثیت حاصل ہونی چاہئے۔ ایف ایس ایس اے آئی کے ذریعے منعقدہ ایک تقریب میں جس کا اہتمام خوراک سلامتی اور معیارات ایکٹ (ایف ایس ایس اے آئی) کے دس سال مکمل ہونے کے موقع پر کیا گیا تھا، اظہار خیال کرتے ہوئے صحت اور کنبہ بہبود کے وزیر جناب جے پی نڈا نے کہا کہ خوراک سلامتی ایک از حد اہم صحتی اور اقتصادی موضوع ہے۔ اس شعبے میں روزگار کے زبردست مضمرات پنہا ں ہیں اور اس شعبے کے تحت زرعی مصنوعات اور اشیا کی برآمدات کو بڑھاوا دے کر برآمدات کو بڑھاوا دیا جا سکتا ہے اور اس کے ذریعے کاشتکاروں کو ان کی پیداوار کا بہتر منافع مل سکتا ہے۔ محفوظ خوراک کی تجاویز ہمارے ملک میں انداز حیات کی ثقافت کے طور پر اپنائی جانی چاہئے۔ وزیر موصوف نے مزید کہا ہے کہ ایف ایس ایس اے آئی ایکٹ کے تحت خوراک میں کی جانے والی ملاوٹ کی روک تھام کی تجاویز ایک مثالی تبدیلی کا باعث ثابت ہوئی ہیں۔ اس قانون کے نفاذ سے ازخود ضابطہ بندی کا راستہ ہموار ہوا ہے۔ اب بنیادی کام کی اساس پڑ چکی ہے اور ہم آگے قدم بڑھانے کے لئے تیار ہیں۔ اس موقع پر حکومت ہند کے صحت سکریٹری جناب سی کے مشرا مہمان خصوصی کے طورپر تقریب میں شریک ہوئے۔ جناب نڈا نے ایف ایس ایس اے آئی کے ذریعے بھارت میں خوراک سلامتی کے لئے کی جانے والی لگاتار کوششوں کی تعریف کی اور اپنی تقریر میں خوردنی کاروبار اور ریگولیٹر کے مابین دو طرفہ گفت و شنید اور رابطے کے سلسلے کے قیام پر زور دیا ۔ انہوں نے مشورہ دیا کہ اتھارٹی کو چھوٹے فوڈ کاروبار کی ضروریات اور تشو یشوں سے اچھی طرح واقف ہونا چاہئے تبھی یہ اتھارٹی معیارات کا تعین اور ان کا نفاذ کر سکتی ہے۔ گزشتہ دس برسوں کے دوران سائنسی معیارات طے کرنے اور مینوفیکچرنگ کو ضابطوں کے تحت لانے کے معاملے میں کافی کام ہوا ہے اور وافر نشانے حاصل ہوئے ہیں۔ خوردنی اشیا کو اسٹور کرنے ، فروخت اور درآمدات کے معاملے میں کافی اقدامات کئے گئے ہیں۔ ایف ایس ایس اے آئی اعتماد اور نفاذ دونوں پہلوؤں کا لحاظ رکھتی ہے اور صنعت اور اتھارٹی کے مابین قائم تال میل سے اس اعتماد کو مزید تقو یت حاصل ہوگی۔ اس موقع پر وزیر صحت نے ایک خصوصی یادگاری کتاب کا بھی اجرا کیا، جو اس شعبے کی تاریخ پر مبنی ایک تالیف ہے اور اس میں سائنس دانوں ، ماہرین، صنعت سے وابستہ افراد اور صارفین اداروں سے وابستہ مصنفین کے پچاس سے زائد مضامین جمع کئے گئے ہیں۔ صحت سکریٹری جناب سی کے مشرا نے بھی حاضرین سے خطاب کیا اور خوراک سے متعلق معیارات اور نفاذ کی حکمت عملیوں کی ضرورت پر روشنی ڈالی۔ ایف ایس ایس اے آئی کے صدر نشین جناب آشیش بہوگنا نے اپنی تقریر کا آغاز کرتے ہوئے کہا کہ ایف ایس ایس اے آئی کے قیام کی سب سے اہم تجویز یہ تھی کہ ایک قومی بنچ مارک ، ریگولیشن اور رہنما اصو لوں کا تعین کیا جائے ، جن کی روشنی میں خوراک کی سلامتی اور تغذیہ کو یقینی بنایا جا سکے۔ ہم نے اس ایکٹ کی تجاویز کی بالیدگی کے دس ابتدائی برسوں کا احاطہ کیا ہے اور اب ہم بھارت میں ایک محفوظ فوڈ کلچر قائم کرنے کے لئے مجموعی طریقۂ کار اپنانے میں کوشاں ہیں۔ انہوں نے کہا کہ بھارت میں خوراک سلامتی اس کے بغیر حاصل نہیں کی جا سکتی۔ اس موقع پر ایف ایس ایس اے آئی کی جانب سے دسویں سالگرہ کے موقع پر دس اقدمات یعنی 10@10 کا بھی اعلان کیا گیا۔ ان پہل قدمیوں کا اہم مقصد اس کاروبار سے وابستہ تمام شرکائے کار اور صارفین میں فوڈ سیفٹی کلچر کا جذبہ جگانا ہے۔ دس پہل قدمیوں کے تحت گھروں، اسکولوں، کام کاج کی جگہوں پر، مذہبی مقامات پر ، ریل گاڑیوں اور ریلوے اسٹیشنوں پر، ریستوراں اور دیگر مقامات پر کھانے کے لحاظ سے ہر طرح سے محفوظ اور تغذیہ بخش خوراک کی فراہمی کو یقینی بنانا جیسی باتیں شامل ہیں۔ اس موقع پر ایک فوڈ سیفٹی ڈسپلے بورڈ بھی شروع کیا گیا، جو صارفین کو براہ راست خوراک سلامتی افسران سے رابطہ قائم کرنے کی سہولت فراہم کرے گا۔ کارپوریٹ 4F فوڈ سیفٹی پہل قدمی کے تحت کارپوریٹ اداروں کو دیگر شرکائے کار کو خورا ک سلامتی کو ایک ذمہ دار کاروبار کی شکل دینے کے لئے راغب کرنے اور اس کے لئے عہد کرنے کی تجویز بھی پیش کی گئی۔ اس موقع پر خوراک شعبےکی بڑی بڑی ہستیاں، سائنسی برادری، صنعت، بڑے کارپوریٹ اداروں کے نمائندگان ، چھوٹے اور اوسط درجےکے فوڈ بزنس کے نمائندگان کی ایسوسی ایشنیں ، صارفین اور شہریوں کی تنظیمیں، بین الاقوامی تنظیمیں اور غیر ملکی مشن، ماہرین اور مرکزی وزارتوں اور ریاستی حکومتوں کے ماہرین اور سرکاری افسران اور دیگر شرکائے کار بھی موجود تھے۔ م ن۔ ک ا ۔ (23-08-16) U- 4372 (Release ID :149111)